open-index/open-wikipedia-markdown huggingface dataset:
Maltas geografi

**[[Malta]]** er en øygruppe av kalkstein i den sentrale delen av Middelhavet, ca. 93 kilometer sør for Sicilia og rundt 300&nbsp;km nord for Afrika. Landets totale areal er på omtrent 316&nbsp;km². Bare de tre største øyene, Malta, Gozo (stavet *Għawdex* på maltesisk) og Comino (Kemmuna), er bebodd; bare en håndfull bor på Comino. Andre øyer er: Cominotto, Filfla og St. Paulusøyene. Langs den forrevne kysten ligger det en rekke gode havner. Landskapet er preget av lave åser med terrassejordbruk. Terrenget er nesten flatt og steinete med mange sletter. Det høyeste punktet, Ta' Dmejrek på Malta, er 253 meter høyt. Maltakanalen i nord skiller Malta fra den italienske øya Sicilia.

I motsetning til hva mange tror, er ikke sørspissen av Malta Europas sørligste punkt. Punta de Tarifa i Spania, Kypros og den greske øya Gavdos sør for Kreta ligger alle sør for Malta.

Siden 1993 har Malta vært delt inn i 68 kommuner. Det finnes intet nivå mellom kommunene og staten.

## Klima
Klimaet er et typisk middelhavsklima med milde, regnfulle vintre og hete, tørre somre. Vekstsesongen blir egentlig aldri avbrutt, selv om uvanlig kaldt vær om vinteren av og til setter veksten tilbake midlertidig. Mye vegetasjon tørker også inn om sommeren. Vannforsyning er et problem for Malta, siden sommeren er helt tørr, akkurat når vannforbruket er høyest. Vinterregnet faller også ofte som kraftige byger, og vannet renner da ut i havet i stedet for å gjennomtrekke jorda.

Den laveste temperaturen noen sinne ble registrert i januar 1905 med 1,1&nbsp;°C. Den høyeste temperaturen noen gang er på 43,8&nbsp;°C i august 1999. Snø er så godt som ukjent på Malta, men det ble registrert snøflak i luften i februar 1895, januar 1905 og mars 1949.

I januar 2007 valgte *International Living* Malta som det landet med best klima i hele verden.
Natt til onsdag den 8. februar 2012 snødde det for første gang siden 1960-tallet.

## Se også

## Referanser


## Eksterne lenker
*
Korsun-Sjevtsjenkivskyj

**Korsun-Sjevtsjenkivskyj** (ukrainsk: Корсунь-Шевченківський, polsk: *Korsuń-(Szewczenkowski)*, russisk: Корсунь-Шевченковский, *Korsun-Sjevtsjenkovskij*, til 1944: **Korsun**) er en by i Tsjerkasy oblast i Ukraina med ca. 20&nbsp;000 innbyggere og ligger ved elven Ros. Navnet kommer fra den greske byen Chersonesus (oversatt som *Korsun*) på Krimhalvøya. Etter frigjøringen i 1944 ble dikteren Taras Sjevtsjenko hedret ved at hans navn ble inkludert i bynavnet.

Allerede i 1032 ble det bygget en befestning i Korsun av Jaroslav I og denne tjente som en beskyttelse av Kiev mot nomader fra steppene i sør. I 1240 ble Korsun ødelagt av Batu Khan. I 1584 ble det etablert en militærbase i byen. 

Noe senere ble byen en del av Det polsk-litauiske samvelde og i denne perioden ble det reist en ny befestning og byen fikk Magdeburg-rettigheter. I årene 1630, 1648 og 1768 ble byen angrepet av kosakker som ødela den polske garnisonen.

I 1793 ble Korsun innlemmet i Det russiske keiserdømmet. I 1903 ble en av keiserdømmets største malingfabrikker etablert i byen.

Under andre verdenskrig slo den røde arme de tyske styrkene i den såkalte Korsun-lommen. 14. februar 1944 var alle tyske styrker ute av området.

Etter krigen har landbruksnæringen blitt gjenetablert i området.

## Eksterne lenker
*
Falstadsenteret

**Falstadsenteret** og **Falstad museum** ligger på Ekne i Levanger kommune i Nord-Trøndelag og er et minnested og senter for menneskerettigheter. Senteret består av Falstad fangeleir og Falstadskogen som ligger et steinkast unna og var rettersted for okkupasjonsmakten. Skogen er i dag krigsgravplass og fredet kulturminne.

Falstad Museum ble etablert i forbindelse med frigjøringsjubileet i 1995, og er innrettet i kjelleren i det som var hovedbygningen for SS-Strafgefangenenlager Falstad. Siftelsen Falstadsenteret ble opprettet 2000 og er et nasjonalt opplærings- og dokumentasjonssenter for krigens fangehistorie, humanitær folkerett og menneskerettigheter. Senteret ble åpnet 7. oktober 2006.

## Se også
* Falstad skolehjem
* Falstad fangeleir
* Norsk digitalt fangearkiv 1940–1945

## Eksterne lenker
* Falstadsenteret
* Utenriksminister Jonas Gahr Støres tale under åpningen av senteret 7. oktober 2006
* Falstadsentret på kildenett.no
* Informasjon om Falstadsenterets faste og midlertidige utstillinger : http://falstadsenteret.no/museum/
DVB-T

**DVB-T** (engelsk: **Digital Video Broadcasting – Terrestrial** norsk: Digital videokringkasting – på bakkenett) er en substandard i DVB for digital kringkasting av fjernsyn fra sendere stasjonert på bakken (Digitalt bakkenett). De mest brukte metodene for datakomprimering er MPEG-2 og H.264 (MPEG-4 Part 10). I det norske digitale bakkenettet, som er bygd ut av NTV, benyttes H.264 (MPEG-4).

I juni 2006 nedsatte *DVB Group* en arbeidsgruppe som skal utvikle en avansert modulasjonsteknikk som skal bane veien for annen generasjons digitalt bakkesendt fjernsyn. Det er forventet at arbeidet med spesifikasjonen DVB-T2 vil være ferdig og oversendt til ETSI for standardisering mot slutten av 2007.

I 2006 fikk Norges Televisjon AS tillatelse til å drifte et digitalt bakkebasert nett for kringkasting, som kalles for det digitale bakkenettet. Denne tillatelsen gir lov til å bruke frekvensbåndet 470-790 MHz for Digital terrestrial television-teknologi (DTT). I desember 2017 bestemte regjeringen at deler av radiospektrumet skulle frigis til 5G mobiltelefoni slik at det gjenværende spektrumet blir 470-694 Mhz.

## Referanser


## Se også
* Digitalt bakkenett
Ingeniørgeologi

** Ingeniørgeologi** er et fag som er beslektet med geoteknikk og geologi. Det er en geologisk vitenskap anvendt på ingeniøroppgaver for å forsikre om at de geologiske forholdene på et sted er forsvarlige til byggverk med hensyn til lokalisering, utforming, konstruksjon, drift og vedlikehold. Når bruer, hus og andre byggverk skal settes opp, må først grunnen undersøkes. Ingeniørgeologen kartlegger blant annet sprekker og svakhetssoner i berggrunnen for å avgjøre om grunnen er istand til å bære en tung konstruksjon. Ingeniørgeologer undersøker og gir geologiske og geotekniske anbefalninger, analyse og utforming. De ingeniørgeologiske studiene kan gjøres under planleggingen, miljøvern-analysen, utformingen av ingeniøroppgaver eller konstruksjonsfasen av prosjekter, og under etterarbeider og *[[forensic]]*-faser av prosjekter. 

## Typiske arbeidsoppgaver
:*Se også* Ingeniørgeolog

Arbeidstyper kan være geologiske katastrofer, geoteknikk, materialegenskaper, skred og helningsstabilitet, erosjon, flom, uttørking, seismiske undersøker osv. Ingeniørgeologiske undersøkelser er utført av geolog eller ingeniørgeolog som har utdannelse og arbeidserfaring fra gjenkjennelse og analyse av geologiske katastrofer og spesielle geologiske forhold. Deres hensikt er å beskytte liv og eiendom mot ødeleggelse og å løse geologiske problemer.

## Ingeniørgeologi i Norge
:*Se også* Ingeniørgeologiske prosjekter i Norge
Den nye Svinesundbrua ble bygget i etterkant av ingeniørgeologiske undersøkelser for å avklare hvilke belastninger og forhold må være tilstede for at grunnen under brua kan svikte.

Jernbanetunnelen fra Oslo til Lillestrøm, Romeriksporten: Undersøkelselser i forkant av byggingen, forutså ikke graden av drenering av flere tjern og småvann i Østmarka (spesielt Nordre Puttjern) som utbyggingen førte til. 

Innsynkning av havbunnen på Ekofiskfeltet som følge av produksjon av olje viser at menneskelig aktivitet kan gi uforutsette konsekvenser. (Oljeplattformene der måtte heves flere meter for å tilfredsstille kravet om å kunne tåle en såkalt hundreårsbølge.)

## Se også
* Ingeniørgeolog
* geoteknikk
* geoteknisk ingeniør
* geoteknisk undersøkelse

## Litteratur
*Richard E. Goodman (ed.): *Engineering Geology: Rock in Engineering Construction*. John Wiley and Sons, New York, 1993.

## Referanser
Trollkyrkja (Fræna)

**Trollkyrkja**, eller **Trollkirka**, i Hustadvika kommune består av tre kalk-grotter med underjordiske bekker og fosser. Tidligere var det fire grotter, men en er sammenrast. Det er enkelt å ferdes i grottene. En elv med fosser renner gjennom grottesystemet og enkelte steder faller dagslyset inn. 

Molde og Romsdals Turistforening gjorde Trollkyrkja kjent, sikret og farbar i 1890. Foreningen sto for vedlikeholdet helt til daværende Fræna kommune overtok ansvaret på slutten av 1980-tallet.
 
## Grottene
Grottene ligger ca. 500 meter over havet. De er vasket ut av en stor kalksteinsåre som går i fjellpartiet Talstadhesten, Tverrfjella og Lyngstadfjellet mellom Frænfjorden og Kornstadfjorden.
 
De to nederste har fossefall som faller 14 meter ned i et hvitt marmorbasseng. Den øverste består stort sett av lange ganger under jorden. 

På flaten vest for øverste grotte ligger et fiskevann med hvite marmorbrygger. Vannet har ikke synlig avløp og vannet renner gjennom sprekker i fjellet videre ned i grottene.

Fjellet bak Trollkyrkja er spesielt med takker og spir.

## Tilkomst
Parkingsplassen er merket og ligger like ved fylkesvei 64, på *Fræneidet*, litt nord for avkjøringen til *Syltesetra*. Parkeringsplassen har veiviser opp til grottene, og ligger ca. 100 meter over havet. Fra parkeringsplassen er det ca. 90 minutters fottur med 400 meters stigning på godt merket sti. Mot slutten blir stien bratt, men ikke vanskelig å gå. 

* Fra Kristiansund er enkleste veien, fylkesvei 64 over Averøya, via  Atlanterhavsvegen om Eide til merket parkeringsplass
* Fra Molde følger en fylkesvei 64 gjennom Malmefjorden og til rundkjøringen på *Moen*, hvor en tar av i retning Eide. 
## Bilder

Fil:1985 Fræna Trollkyrkja 03.JPG|«Lagunen», en av de nederste grottene.
Fil:1985_Fræna_Trollkyrkja_04.JPG|En av de mindre krypetunnelene. 
Fil:1985_Fræna_Trollkyrkja_05.JPG|Stigen som fører ned til selve grotteåpningen.
Fil:Trollkirka-Norway-4.jpg|Fossefall i den midtre grotten. 

## Kilder
* Kristiansund og Nordmøre Turistforening, *Årbok 1990*.

## Eksterne lenker
* 
*  Trollkirka
Perlesisel

**Perlesisel** (*Spermophilus suslicus* eller *Citellus suslicus*) er en art jordekorn.

Kroppen er 18–25&nbsp;cm lang, altså omtrent lik stor som slektningen sisel, men perlesisel har kortere hale, 3–4&nbsp;cm. Det beste kjennetegnet er likevel at ryggen er dekket med hvitgule flekker på mørk bunn. Ytre ører mangler nesten helt.

Arten er dagaktiv og tilpasset et liv i åpent landskap. Mange individer lever sammen i kolonier der de tilbringer mye av tiden i underjordiske gangsystemer. Perlesisel levde opprinnelig på stepper med kort gras, men finnes også på beitemark og i vegkanter. I motsetning til sisel kan den trives på mark som pløyes. 

Perlesisel er utbredt i Belarus, Moldova, Ukraina, Russland og den sørøstligste delen av Polen. Sisel overtar lenger vest, og på de tørre steppene sørøst i Ukraina og sør i Russland lever dvergsisel. 

## Referanser


## Litteratur
* 
* 
* 
* 

## Eksterne lenker
*
Japansk kjempesalamander

**Japansk kjempesalamander** som er hjemmehørende i det østlige Asia, er med sine 1,50 m lengde den nest største salamanderen i verden. Den lever i elveløp og ved bekker. Næringen består av fisk, kreps og frosker.
## Eksterne lenker
*
Japanmakak

**Japanmakak** (vitenskapelig navn *Macaca fuscata*) er en ape som har nært slektskap til bavianene. 

Den har snute som rager framover, et nakent ansikt, et kraftig tannsett og veldig hard og ru hud i baken. 

Den er den nordligste apen i verden. Den lever på tre av de fire japanske hovedøyene: Honshu, Shikoku og Kyushu. Arten er kjent for å varme seg ved å bade i varme kilder om vinteren.

## Eksterne lenker
*
Dødvann

**Dødvann** er en fenomen knyttet til et skips fremdrift i stratifiserte (lagdelte) vannmasser.

Vannmasser er stratifiserte når et tettere lag ligger under et mindre tett lag slik at det dannes en grenseflate mellom de to lag. Dette tette lag kan f.eks. være atlanterhavsvann som er salt og relativ kaldt, med Østersjøvann som har lavt saltinnhold, eller elvevann (ferskvann) som er relativt varmt i et lag over. Hvis grenseflaten mellom de to vannmassene ligger i rett dybde ifht. et skip som beveger seg, vil skipet forårsake en bølge på grenseflaten, på samme måte som skipet også danner bølger på vannoverflaten (som er grenseflaten mellom vann og luft). Da denne indre bølge skapes av energi mister skipet energi (fart), og skipets fart vil da avta – derav navnet dødvann.

I seilskutetiden var dette et større problem enn i dag, da skipene kunne miste så mye fart at manøvrering ble vanskelig. Fenomenet er vanlig nær elvemunninger, der utstrømmende ferskvann blir liggende over saltvann. I saltvannet kan det da danne seg bølger som ikke er synlige på overflaten, men er store nok til å sinke skipene betydelig. I antikken la man skylden på sugefisk. I slaget ved Aktium stanset Marcus Antonius' flaggskip brått, og man fant en sugefisk festet til skroget. Det samme opplevde Caligula på vei fra Antium til Astura. I dag vet vi at fartøyene var havnet i dødvann, men Plinius den eldre forteller om fisken at den hindrer skip i å komme frem, og at en mikstur av sugefisk derfor ble benyttet til å dempe altfor heftig forelskelse, til å trekke juridiske prosesser i langdrag, og til å stoppe aldringen hos kvinner. Også Rabelais og Edmund Spenser omtaler fenomenet med sugefisk, når vi i dag vet at det i virkeligheten dreide seg om dødvann.

Den norske polfareren Fridtjof Nansen var den første som beskrev dødvann etter å ha vært utsatt for  fenomenet under Framekspedisjonen i august 1893 ved Nordenskjoldøyene nær Tajmyrhalvøya.

## Referanser

* Teknisk Ukeblad: Løste dødvannsmysterium  Besøkt 3. november 2008
Khalid Mahmood

**Khalid Chaudry Mahmood** (født 12. april 1959 i Mehta Losar i Punjab i Pakistan) er en norsk politiker. Mahmood sitter i Oslo bystyre for Arbeiderpartiet, og har siden 2005 også vært vararepresentant til Stortinget.

Mahmood flyttet fra Pakistan til Norge som tenåring. Han har studert samfunnsøkonomi ved Universitetet i Oslo. Han har også jobbet som journalist. Han har hatt en rekke verv i organisasjonslivet, blant annet i Pakistan Workers Welfare Union, bedriftsforsamlingen i Oslo Sporveier og Oslo skolestyre. Mahmood meldte seg inn i Høyre i 1979, og ble for første gang innvalgt i bystyret i 1984. Han meldte overgang til Arbeiderpartiet etter debatten om det omstridte innvandrerregnskapet på 1990-tallet. 

I 2014 utga Mahmood en bok om Norgeshistorien på urdu, den første av sitt slag.

I 2015 hadde Mahmood sittet åtte perioder i bystyret og ble etter valget i 2015 omtalt som bystyrets superveteran.

## Saker (utvalg)
I 1995 fikk Mahmood spesielt mye mediaoppmerksomhet som bystyremedlem. Etter valget fikk Høyre og Fremskrittspartiet flertall i bystyret med ett mandats overvekt, og innledet samtaler om byrådssamarbeid. Som en del av dette samarbeidet gikk det nye byrådet inn for å sette opp et innvandringsregnskap, noe Mahmood valgte å stemme imot. Konstellasjonen mistet derfor flertallet, og Oslo endte med et mindretallsbyråd fra Høyre. Mahmood meldte deretter overgang til Arbeiderpartiet.

I 2009 publiserte *Aftenposten* et intervju med Mahmood der han uttrykte sin bekymring for islamofobi og hva han beskrev som «en forfølgelse av muslimer». I intervjuet referte Mahmood til muslimer som en av samfunnets svakeste grupper og sa: «Vi er vår tids jøder, stigmatiserte, generaliserte og fremstilt som en trussel mot samfunnet. Fremstilt som usiviliserte mennesker som lever et dobbeltliv – ordentlig utad, men innad fundamentalister som undertrykker og bruker vold mot kvinner.»

## Referanser




## Eksterne lenker
*
.pg

**.pg** er Papua Ny-Guineas nasjonale toppnivådomene (ccTLD) for Internett.

## Andrenivå kategorier
Registreringer er på tredje nivå, under disse kategoriserte domenene på andre nivå:
* **.com.pg**
* **.net.pg**
* **.ac.pg**
* **.gov.pg**
* **.mil.pg**
* **.org.pg**

Domenets policy for konfliktløsning er lik Network Solutions før innføringen av UDRP i 2000. En innehaver av et varemerke kan protestere på en domeneregistrering, og dette vil medføre at registreringen av domenet blir stoppet, med mindre registranten også kan dokumentere rettigheter til varemerket (samt stille sikkerhet for å holde registreringsenheten økonomisk skadesløs), eller skaffe en rettslig kjennelse i sin favør.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .pg whois informasjon
Kisumu

**Kisumu** er en stor havneby i Kenya og landets tredje største by med en befolkning på omkring 400&nbsp;000. Den ligger rett ved Victoriasjøen. 

Kisumu er den største byen vest i Kenya, og hovedstad i Nyanzaprovinsen. Byens flyplass heter Kisumu Airport og har daglige avganger til Kenyas hovedstad Nairobi, og flere andre steder.

Dens betydning som havneby har minsket blant annet ettersom vannhyasintens utbredelse har gjort det vanskelig å legge til ved byen.

## Kjente personer fra Kisumu

Ordet man bruker når man snakker om en person fra Kisumu er en «jakisumo». Kjente jokisumoere er blant annet:
*Prunlal Sheth den første av de to nestlederne av Commission for Racial Equality, Storbritannia
*Linus Okok Okwach, romersk-katolsk biskop
*John Spurling, manusforfatter, forfatter, og nyhetsoppleser for BBC
*Godfrey Mutiso Gorry, poet og manusforfatter
*Jaramogi Oginga Odinga, faren til opposisjonslederen i Kenya
*Raila Odinga, kenyansk politiker 

Den mest kjente personen med jokisumenske røtter er Barack Obama. Han far, Barack Obama sr., ble født i en landsby nær Kisumu. 8. august 2006 besøkte Obama Kisumu, som en del av en rundreise i Afrika.

## Se også
*Opptøyene i Kenya 2007
## Eksterne lenker
*
Duncan McLean

**Duncan McLean** (født 20. januar 1868 i Dumbarton i Skottland, død 17. november 1941) er en tidligere fotballspiller.

McLean begynte sin karriere i *Renton Union* og *Renton FC*, før han ble solgt til Everton. I 1892 ble McLean hentet til rivalen Liverpool sammen med *James McBride* av managerne John McKenna og W. E. Barclay. Venstrebacken McLean spilte Liverpools første obligatoriske kamp gjennom tidene i Lancashire League, i 8-0 seieren på Anfield mot *Higher Walton*. Liverpool vant Lancashire League denne sesongen, og rykket dermed opp til 2. divisjon i The Football League. McLean spilte alle de 29 kampene Liverpool spilte denne sesongen.

McLean fikk æren over å være en av de 11 som spilte Liverpools første kamp i 2. divisjon i 2-0 seieren borte mot Middlesbrough Ironopolis på Paradise Ground 2. september 1893. Liverpool gikk ubeseiret gjennom ligaen, og vant også mot *Newton Heath*, (ble til Manchester United i 1902), i opprykskampen til 1. divisjon. McLean var klubbens straffesparkskytter, og scoret 5 mål i opprykksesongen. 

Liverpools første sesong i den øverste divisjonen ble ikke noen suksess, i det klubben rykket rett ned igjen til 2. divisjon på slutten av sesongen 1894/1895. 

McLean forlot Liverpool i 1895 for å spille for Edinburgh klubben *St Bernard's*. Her ble han værende til han la fotballskoene på hylla.

McLean fikk to landskamper for . Debuten hans kom 21. mars 1896 mot  i det Britiske mesterskapet, i en kamp Skottland vant 4-0.

## Statistikk
### Kamper
* **1892-1895:** Liverpool: Ligakamper – mål: 51 kamper – 5 mål.
* **1892-1895:** Liverpool: Totalt kamper – mål: 86 kamper – 6 mål.
* **1896-1897:**  Skottland: Landskamper - mål: 2 kamper - 0 mål.

### Medaljer
* **1892/1893:** Lancashire League Vinner.
* **1892/1893:** 2. Divisjon vinner.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Malmefjorden

:*for tettstedet Malmefjorden, se [[Malme]]*
**Malmefjorden** er en fjordarm av Frænfjorden i Hustadvika kommune i Møre og Romsdal. Fjorden strekker seg fire kilometer mot sørøst inn til Malme ved enden av fjorden.

Fjorden har innløp mellom Sommarnes i vest og Skoften i øst. Fjorden går først sørover, men svinger raskt østover ved Sandsbukta. På nordsiden av fjorden ligger fjellet Skoften (368 moh), mens Røssholfjellet (586 moh) ligger på sørsiden.

Fylkesvei 215 går langs hele sørsiden av fjorden.

## Referanser
.pf

**.pf** er Fransk Polynesias nasjonale toppnivådomene (ccTLD) for Internett.

En lokal kontakt må utpekes for å registrere et domenenavn under .pf. Det eneste andrenivå-domenet som er tilgjengelig for offentlig registrering på tredje nivå er .com.pf, men de fleste registreringer gjøres direkte på andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .pf whois informasjon 
* .pf registreringsregler (kun på fransk)
* Søknadsskjema .pf domenet
Jens Kraft

**Jens Kraft** (1720–1765) var en dansk-norsk filosof.

Kraft ble student i 1739, *[[magister]]* i 1742 og etter en lengre utenlandsreise professor i matematikk og filosofi i Sorø i 1746. I årene 1751–1753 utga en rekke korte lærebøker om logikk, ontologi, kosmologi, psykologi og naturlig teologi. Her fremla han et filosofisk system som viser at han er sterkt avhengig av Wolffs fornuftsfilosofi og matematiske metode, men viser seg samtidig selvstendig ved å slutte seg til Newtons astronomiske og fysiske anskuelser, i stedet for til Descartes’, slik Wolff hadde gjort.

## Referanser


## Litteratur
*
Herdis

**Herdis** er et jentenavn dannet av de to norrøne ordene *her*, som betyr «hær», og *dis* som bety «gudinne».

## Utbredelse
*Herdís* var et vanlig kvinnenavn på Island og antakelig også i Norge i vikingtiden. Det er 9 forskjellige personer med navnet nevnt i Landnåmabok.
*Herdis* var et vanlig kvinnenavn i Norge i middelalderen. Fem forskjellige personer med navnet er nevnt i Regesta Norvegica.
Navnet har senere vært mindre brukt i Norge.

Navnet er i dag mest brukt på Island, i formen *Herdís*.

|}

## Kjente personer med navnet
* Herdis Møllehave (1936–2001), dansk forfatter
* Herdis Thorgeirsdottir (født 1953), islandsk jurist og menneskerettighetsaktivist
* Herdis Maria Siegert (f 1955), norsk fotograf
* Herdis Sigurgrimsdottir (født 1960), islandsk kunstner
* Herdis Stefansdottir (født 1976), islandsk komponist og musiker

## Referanser


## Eksterne lenker
*
.ps

:*For filendelsen .ps se: [[PostScript]]*

**.ps** er De palestinske territorienes nasjonale toppnivådomene (ccTLD) for Internett.

Ettersom registrering på andre nivå er uten restriksjoner, og ettersom mange engelske ord slutter på -ps, så er det mange muligheter for domenehacking.

Registreringer behandles via sertifiserte registrarer.

## Se også
* Domenenavn
* Landskoder (internett)
* Toppnivådomene

## Eksterne lenker
* 
* IANA .ps whois informasjon 
* Liste over .ps sertifiserte registrarer
CityMail

**CityMail**, tidligere **Bring CityMail Sweden AB**, er et svensk postselskap som deler ut industriell post, det vil si forsendelser fra foretak til andre foretak eller til privatpersoner. Selskapet har omkring 3600 ansatte og eies av Cimase Capital Consult GmbH.

Selskapet opererer hovedsakelig i Sveriges storbyområder, nordvestre Skåne, Uppsala, Gotland og Mälardalen. Forsendelsene distribueres med sykkel, men også mopeder og biler anvendes.

Selskapet ble grunnlagt i 1991 av Bror Anders Månsson som et privat alternativ til det statlige monopolet. Selskapet har siden grunnleggelsen gått konkurs to ganger, i 1992 og 1995. Selskapet ble i 2002 kjøpt opp av Posten Norge og inngikk senere i den norske logistikkvirksomheten Bring under navnet Bring Citymail, men i mars 2018 ble det solgt til Cimase Capital Consult GmbH og gikk tilbake til det opprinnelige navnet CityMail.

Store kunder er foretak, banker og myndigheter.

## Referanser


## Eksterne lenker
* CityMail
Doolittle-raidet

**Doolittle-raidet** 18. april 1942 var det første flyangrepet under andre verdenskrig mot japansk fastland utført av amerikanske bombefly. De 16 modifiserte North American B-25 Mitchell bombeflyene fra United States Army Air Force tok av fra hangarskipet USS «Hornet» (CV-8) øst for Japan for å bombe mål i Tokyo, Kobe, Yokohama og Nagoya. Ett av flyene landet i Sovjetunionen og mannskapet ble internert, alle de øvrige gikk tapt ved at de gikk tom for drivstoff og måtte nødlande eller forlates. De fleste av mannskapene overlevde, men noen ble tatt til fange og flere av disse ble henrettet.

Bombeangrepet gjorde lite materiell skade. Den psykologiske effekten var imidlertid stor for den amerikanske befolkningen. I USA ble flyverne som utførte angrepet feiret som helter og lederen, oberstløytnant Jimmy Doolittle fikk presidentens Medal of Honor og ble forfremmet til brigader. I Japan viste angrepet at de japanske øyene var for dårlig beskyttet og fly ble trukket tilbake fra frontlinjene for å kunne forsvare landet. Men noe moralsk nederlag var ikke angrepet for den japanske befolkningen, som ikke fikk vite om angrepet hverken da eller senere.

Etter raidet ville japanerne ta hevn for den hjelp som var gitt til de flyverne som landet i Kina etterpå. Japanerne satte i gang Zhejiang-Jiangxi-kampanjen som skulle skremme kinesere fra noensinne å hjelpe amerikanske flyvere igjen. Japanerne drepte om lag 250&nbsp;000 sivile mens de lette etter Doolittles flyvere.

Den siste gjenlevende piloten fra Doolittle-raidet var Bill Bower.

## Referanser


## Eksterne lenker

* «Revenge For Pearl Harbour: The Story Of The Doolittle Raid», video om raidet, på Youtube (lengde 1:21:50, engelsk)
Mikkel Mogenssøn

**Mikkel Mogenssøn** (født 1590, død 1654) var en norsk dikter og prest. Han var først rektor i Trondheim, senere prest i Nærøy i Namdalen. 

Som student ved Københavns universitet var han i 1611 medlem av en klubb som vedtok at «*dersom ingen Student maatte gaa udi noget Huus, at drikke en Pot Øll* [...] *ville de ikke gaae paa [[forelesning|Lectie]]*». For dette ble han utvist for to år. Etter studier i Wittenberg ble han huslærer hos adelsmannen Claus Daa (1579-1641)Claus Daas gravsted i Danmark. I 1614 tok han *[[baccalaureat]]*-graden i København, og på grunnlag av et anbefalingsbrev fikk han rektorstillingen i Trondheim. 

## Diktverk
Etter en stor storm på Folda i februar 1625, da mange fiskere mistet livet, skrev han klagediktet *Threnologia Numdalensis*.
 
Diktet er en av de første skildringer av livet i det nordenfjeldske Norge; det har antagelig vært kjent av Petter Dass, og kan ha påvirket ham. «Sammen med en vise om en lignende sjøulykke ved Finnmarkskysten i 1625 utgjør Mikkel Mogenssøns *Threnologia*, i all sin ubetydelighet, en av de tidligste prøver på den geistlig-folkelige poesi som er en av forutsetningene for Petter Dass' diktning,» skriver Francis Bull.

Diktets fulle navn er *Threnologia Numdalensis, eller Numdal Tenck der paa…*:
:*Naar Elementer strenge grassere met en fart, 
:*Ingen kand dem forhindre,*(...)
:*Herren kand dennem binde,
:*med sit Ord dennem tvinge,
:*at de maa vige bort.
Her fremstilles det som Gud har makt til å binde stormen, heller enn å forårsake den. 

Da Bakklandet i november 1634 ble rammet av et leireskred, skrev Mogenssøn skillingsvisen *Lamentatio [[Nidaros|Nidrosiensis]] - Om det gruelige Jordefald, som skeede ved [[Trondheim|Trundiemb]], paa Backelandet den 10 Novembris 1634, imellom 5 oc 6 slet, om Morgenen.*
:*Før mand Sex hørde Klocken slaa, 
:*Jorden begynte at tumble, 
:*oc brast i thu; Mand tænckte da 
:*paa HErrens sidste Trumme; 
:*Gud sig offuer os forbarme.
Mogenssøn så jordraset som ett av mange tegn på Guds vrede, i likhet med «*Comæter*» og andre «*onde Aspecter som steds' i Lufften vancke''». Stormer raste til sjøs og brakte død over fiskerne der ute, og på land ble mennesker rammet av store branner som tegn på at dommedag rykket nærmere.  

## Referanser
Esra

**Esra** (hebraisk og arameisk:  – *&#703;Æzrâ*, kanskje en forkortelse av Azaryahu (= Jahve hjelper); gresk:  – *Esdras*), også kalt **Esra skriveren** (*Ezra ha-Sofer*) var ifølge Bibelen en prest og profet som levde etter det babylonske fangenskap, og var en ledende skikkelse blant de israelitter som hadde vendt tilbake. Hans gjerninger omtales i Esras bok.

Som representant for den persiske styresmakten var hans offisielle tittel «skriver etter himmelgudens lov», som vel skal forstås som «kongelig sekretær for jødiske trosforhold» eller noe tilsvarende. Perserne var tolerante overfor lokal religionsutøvelse, men for å unngå interne stridigheter og forhindre religion i å tjene som et skalkeskjul for opprør, insisterte de likevel på at slike forhold skulle reguleres av en ansvarlig myndighet, en satrap. Traktene hinsides elven (*Avar-nahara*), dvs. vest for Eufrat, var underlagt Esra. Hvis en jøde brøt den loven Esra representerte, brøt vedkommende «kongens lov».

## Referanser
Skofte Ogmundsson

**Skofte Ogmundsson** eller **Agmundsson**, også kjent som **Skofte fra [[Giske]]** (død 1103) var en norsk lendmann av Giske-ætten som på begynnelsen av 1100-tallet lot utruste en korsferd.

Skofte var sønn av Ogmund Torbergsson, gift med Gudrun Tordsdatter, datter av Tord Foleson, og far til sønnene Ogmund, Finn og Tord, og døtrene Tora og Ragnhild. Tora ble gift med Åsolv Skuleson på Rein, mens Ragnhild ble gift med Dag Eilivsson på Bratsberg gård i Skien.

Sammen med sine tre sønner dro Skofte omkring 1101 ut på korsferd. De seilte gjennom Gibraltarstredet (*Njørvasund*) med fem skip, men 1103 døde alle de fire lederne på reisen, og deres følgesvenner, som samme år kom frem til Palestina, vendte snart tilbake. Omtrent samtidig (10. juli 1103) var den danske kongen Erik Eiegod død på Kypros på vei til Det hellige land. Den neste korsferden som utgikk fra Skandinavia var kong Sigurd Jorsalfares i 1107.

## Referanser
Wan Hu

**Wan Hu** (kinesisk: 萬虎 eller 萬戶, pinyin: *Wàn Hǔ*, død ca. år 1500) var ifølge en legende var han verdens første astronaut. Det påstås at han hadde en stol med 47 fyrverkeriraketter, han satt seg i stolen mens 47 mennesker fyrte dem av samtidig, han fløy opp i himmelen, rakettene eksploderte så det bare var røyk igjen, Wan og stolen var borte. 

Legenden om Wan Hu har aldri stått i noen av de gamle kinesiske historieverker. Men det har stått om legenden - uten referanser - i boken "Rockets and Jets" av amerikaneren Herbert S. Zim i 1945, legenden kom til Kina via oversetting.
Fylkesvei 184 (Buskerud)

**Fylkesvei 184 i [[Buskerud]]** gikk mellom Bjonevika og Bjonevatnet i Ringerike kommune.

Traséer: Bjonevika – fylkesgrensen Øyvasselva (4,2&nbsp;km), fylkesgrensen ved Bjone – fylkesgrensen ved Bjone øst (0,3&nbsp;km). Sammen med fylkesvei 47 i Oppland utgjør den én strekning.

2019 ble veien del av fylkesvei 2320.

## Kommuner og knutepunkter

* Bjonevika
* Dammen bru over Bjonelva
*Endepunkt fylkesgrense Øyvasselva
----
Følger fylkesvei 47 i Oppland
----
*Endepunkt Bjone
*Endepunkt Bjone øst →  (Oppland) til  Bjoneroa i Gran

## Referanser


## Eksterne lenker
* Vegvesenets vegkart
Nehemja

**Nehemja** (hebraisk:  – *Nĕḥæmyâ*) var ifølge Bibelen en viktig person i tiden etter det babylonske fangenskap, samtidig med Esra og profeten Malaki.

Han bad en gang kongen om å få dra tilbake til Israel for å se hvordan det stod til der. Til tross for motstand fikk han gjenreist Jerusalems murer på 52 dager. Religiøst samarbeidet han med Esra. Han oppholdt seg i Jerusalem i to perioder. Hans senere liv er ukjent.

## Se også
* Nehemjas bok

## Referanser


## Eksterne lenker
*
Dassault Mirage 2000N

**Dassault Mirage 2000N** ( «N» for «Nucléaire» ) er en fransk strategisk jagerbomber utviklet for å erstatte Mirage IVP i rollen som bærer av atomvåpen. Mirage 2000N er basert på Mirage 2000B, men har forsterket skrog for flyvning i lav høyde, og store endringer i avionikk og radarutstyr.

Hovedvåpenet til Mirage 2000N er et Aérospatiale ASMP missil med en rekkevidde etter utskytning på mellom 80 km og 150 km avhengig av flyets høyde. ASMP er utstyrt med et atomstridshode på enten 150 kT eller 300 kT. Flyet vil også bære to MATRA Magic luft-til-luft missiler for selvforsvar. Mirage 2000N ble produsert i to varianter, **Mirage 2000N-K1** og **Mirage 2000N-K2**. Den sistnevnte varianten kan også utstyres med en rekke konvensjonelle våpen som blant annet laserstyrte bomber og Aérospatiale AM39 Exocet antiskipmissiler.

**Mirage 2000D** er en variant av Mirage 2000N som kun kan utstyres med konvensjonelle våpen. Denne blir også eksportert under betegnelsen **Mirage 2000S**.
Tony Campos

**Anthony** «**Tony**» **Campos** (født 8. mars 1973 i Los Angeles, USA) er en amerikansk musiker som er bassisten i det industrielle metal-bandet Static-X. Tony er også vokalist og bassist i Brujeria-sideprosjektet Asenino, og der er han kjent som **Maldito X**.

I 2001 var Campos med i en motorsykkelulykke som resulterte i et brukket kragebein. Dette førte til at han gikk glipp av mesteparten av den pågående Static-X-turneringen, og han ble midlertidig erstattet av Marty O'Brien.

## Eksterne lenker
* 
* 
* 
* MySpace-profil
Ulv av Lauvnes

**Ulv av Lauvnes** var en av de fremste av birkebeinernes ledere og nevnes blant kong Sverres lendmenn. Hans opphav er ukjent, men han kom fra gården Lauvnes (norrønt Laufnes), som kan ha vært Lauvnes i Agdenes sør for utløpet av Trondheimsfjorden eller alternativt Lauvsnes i Flatanger i Ytre Namdal. 

I Bergen fikk han bygget et skip han kalte «Vidsjåen». Det nevnes som nesten like stort som et annet skip som hadde 26 rom; men hans bakgrunn har vært beskjeden, ettersom en annen lendmann omtalte ham nedlatende som «torpersønnen Ulv av Lauvnes».

Ulv deltok i kong Sverres slag mot Magnus Erlingsson og kuvlungene. Ulv var blant sveithøvdingene kongen satte til å verge landet i Viken. Kuvlungene styrket seg så mye at birkebeinerne rømte nordover, unntatt Ulv av Lauvnes som urokkelig holdt skansen.

I 1191 dro han sammen med 15 danske riddere - blant andre Sven Thorkilsen, som hadde støttet til den mislykte vårbelgreisningen mot kong Sverre i 1190, og Esbern Snare - i korstog etter en appell fra pave Gregor 8. til danskekongen Knud 6. Først dro følget nordover, fordi Ulv ventet på dem i Konghelle med to hundre mann. Derfra dro de sammen til Tønsberg og Bergen; der ble Sven Thorkilsen forlikt med kong Sverre. Derfra dro de sørover med skip, men underveis ble Ulv skilt fra de andre som kom ut for en voldsom storm. De fant hverandre igjen utenfor Frisland, og fortsatte reisen over land til Venezia og derfra til det hellige land, hvor Ulv synes å ha omkommet.

## Annet
Den norske forfatteren Yngvar Hauges debutbok het *Ulv av Lauvnes*.

## Referanser
Arnmødlingene

**Arnmødlingene** eller **Arnungene** («ørnungene») var en norsk stormannsætt. Ættens hovedsete ble regnet for å være Giske på Sunnmøre. Ellers eide ættens medlemmer de store godsene Austråt og Bjarkøy.

Ifølge gamle genealogier var slektens stamfar en Finnvid «den funne», som skulle ha fått sitt tilnavn fordi han var funnet i et ørnerede, der han lå innsvøpt i silke. Ifølge *Arnmødlingatal* skal hans sønnesønnssønn ha vært en **Arnmod Arnvidsson [[jarl]]**, som ga ætten navnet «arnmødlingene».

*[[Fagrskinna]]* foreligger i to avskrifter, der *Arnmødlingatal* om Arnmod jarls etterkommere er et innskudd i den såkalte B-teksten, som trolig ble laget for stormennene på Giske, som foreslått av Gustav Storm.

De eldste historiske opplysninger om ætten omhandler jarlen Arnmod (eller Årmod) som skal ha falt i slaget i Hjørungavåg. 

Arnmod jarls sønn Arne regnes som første eieren av Giske, levde på Olav den helliges tid og var dennes lendmann. Angivelig fikk Arne Arnmodsson og Tora, datter av Torstein Galge, ni barn som giftet seg inn i landets høvdingætter. De mest kjente av Arnes barn var: 
*Ragnhild giftet seg med med Hårek fra Tjøtta. 
*Kalv Arnesson giftet seg med Tore Hunds søster Sigrid. 
*Finn Arnesson giftet seg med Sigurd Syrs sønnedatter Bergljot Halvdansdatter, mens deres datter Ingebjørg først var gift med Torfinn Sigurdsson Orknøyjarl, deretter med Malcolm III av Skottland. 
*Sigrid giftet seg med Orm Eilivsson jarl og ble oldemor til Erling Skakke. 
*Torberg Arnesson giftet seg med Erling Skjalgssons datter Ragnhild eller Astrid, og deres datter Tora ble frillen til, eller kanskje gift med, Harald Hardråde, og mor til kongene Magnus II Haraldsson og Olav Kyrre. En av Toras brødre, Øystein Orre, falt sammen med sin svoger Harald Hardråde i slaget ved Stamford Bridge, og en annen bror, Agmund på Giske, ble far til Norges første korsfarer, Skofte Agmundsson, som døde i Roma i 1103. 
*Arne Arnesson giftet seg med Erling Skjalgssons datter Geirtrud, og deres sønn Jon ble gift med Tore Hunds sønnedatter Rannveig og fikk med henne Bjarkøygodset.

Arne Arnmodssons sønner Kalv, Finn, Torberg og Arne spilte en viktig rolle i landets politiske historie på 1000-tallet. Fra Torberg og Arne stammer de to hovedgrenene av slekten, Giske- og Bjarkøy-ætten.

## Referanser


## Kilder
* *[[Nordisk familjebok]]. Uggleupplagan* https://runeberg.org/nfbb/0038.html
Giskeætten

**Giskeætten** var en norsk stormannsætt i middelalderen. Den har navn etter gården Giske på øya med samme navn på Sunnmøre. Giske kirke ble trolig oppført som familiekapell for Giskeætten.

## Personer
Ættens stamfar var Torberg Arneson av armødlingenes ætt, sønn av Arne Arnmodsson. Han var gift med en datter til Olav den helliges fiende Erling Skjalgsson på Sola, men var likevel kongen hengiven og fulgte ham i landflyktighet. Hans datter Tora ble 1047 gift med Harald Hardråde og dermed stammor for den følgende kongeslekten.

Av Torbergs sønner falt Øystein Orre 1066 i slaget ved Stamford Bridge, mens den andre sønnen, Ogmund, ble far til den første norske korsfareren, Skofte Ogmundsson, som døde på korsferd i 1103. Dennes sønn Pål Skofteson spilte ingen fremtredende rolle, men Påls sønn, Nikolas Kuvung (død 1217) var meget betydningsfull under borgerkrigene. Han utmerket seg ved sin trofasthet mot Magnus Erlingsson, men etter dennes død i 1184 dro han seg tilbake fra det politiske livet. I hans sted fremtrådte sønnen Pål Flida, som var tilhenger av Skule jarl. Påls sønn, Peter, sto på Håkon Håkonssons side, selv om han ble mistenkt for å sympatisere med hertug Skule.

Giskeætten døde ut 1265 med Peters sønn Nikolas Petersson. Med hans datter Margareta, som var gift med Bjarne Erlingsson, gikk Giske gård over til den yngre Bjarkøyætten.

## Giskegodset
Gjennom kjøp og ekteskap ble Giskeætten opphav til en samling einedommer kalt Giskegodset. På 1500-tallet var det en del uklarheter om eierforholden, blant annet forsøkte Inger til Austrått å få hånd om Giskegodset. Siste eier av ætten var Knut Alfssøns datterdatter Gyrvild (eller Gyrild, Gyrvhild) Fadersdatter som døde i 1605. Hun var uten arvinger og ga i 1582 godset til den danske krone ved Fredrik 2. Da omfattet godset 192 gårder, 122 på Sunnmøre, 57 i Romsdal og 13 i Nordland. Godset ble bestyrt av ulike personer som fikk godset «i len» av kongen. I 1648 ble godset solgt til Hannibal Sehested, kongen inndro godset i 1651 da Sehested fall unåde. I løpet av det neste hundreåret ble godset delt solgt i mindre deler, ofte til gårdbrukeren som da ble selveier.

## Referanser


## Kilder
* *Nordisk familjebok. Uggleupplagan* https://runeberg.org/nfbb/0038.html

## Eksterne lenker
* Giskeætten hos Store norske leksikon
Reidar Sendemann

**Reidar Sendemann** (død 1214 i Konstantinopel) var en norsk baglerhøvding. I sin ungdom gikk han i bysantinsk tjeneste og ble sendt til Norden for å verve soldater, men han vendte ikke tilbake.

Sammen med biskop Nikolas Arneson dannet han baglerpartiet og ble en av dets fremste høvdinger. I 1201 måtte han overgi seg til kong Sverre etter å ha forsvart Slottsfjellet i Tønsberg, men også etter Sverres død i 1202 fortsatte han å være en av baglernes mest betrodde førere. Etter forliket på Kvitsøy (1208) dro han 1210 med to skip sammen med birkebeineren Peter Støyper på pilegrimsferd til Det hellige land. De var begge gift med døtre av Magnus Erlingsson. Peter døde på veien, mens Reidar tok ny tjeneste i Konstantinopel og døde der i 1214.
Ingolf Håkon Teigene

**Ingolf Håkon Teigene** (1949–2007) var en norsk journalist, redaktør og programleder. Han var nyhetsanker i NRKs *[[Dagsrevyen]]* i en årrekke.

Han var redaktør i *[[Ny Tid]]* (1982–1986) og journalist i *[[Dagbladet]]* og senere i NRK hvor han blant annet var programleder i *[[Dagsrevyen]]*. Han ledet *Dagsrevyen* for første gang i 1989. 

Han ledet en rekke av NRKs debattsendringer forut for politiske valg. Han ledet også underholdningsprogrammet *[[Sommeråpent]]* og Innsamlingsaksjonen i 1998, begge sammen med Anne Grosvold. Teigene gav også ut flere bøker, blant annet *Rett fra hjertet*, som han skrev sammen med Kristin Halvorsen.

Som journalist i SV-organet *Ny Tid* var han en av de fire som i 1979 ble dømt i den såkalte «listesaken». Saken hadde sin bakgrunn i lister som var blitt sammenstilt med navn på rundt 600 personer tilknyttet norsk sikkerhetstjeneste, og artikler som ble publisert om de hemmelige tjenesters virksomhet, som at Norge hadde hjulpet til med spionasje på sovjetisk jord etter krigen. I 2005 ble han nektet innreise til USA og måtte avlyse en reportasjereise.

Som redaktør for *Ny Tid* fremmet Ingolf Håkon Teigene i 1985 den da 25-årige Kristin Halvorsen på lederplass: «Sett henne så langt opp på lista som mulig. Gå ikke glipp av et åpenbart politisk talent.»

I 2003 erstattet han Petter Nome som programleder for *Sommeråpent* og var klar på at han ønsket å holde sine egne politiske synspunkter unna jobben som journalist. Petter Nome var blitt tatt av programmet etter å offentlig ha tatt avstand fra invasjonsforbredelsene mot Irak.

Teigene ble i 1999 tildelt Kringkastingsprisen for godt språk og i 2006 NRKs språkpris. Han var en forkjemper for det nynorske skriftspråket.

Ingolf Håkon Teigene døde 12. juni 2007 av hjertesvikt mens han var på jobb på Marienlyst. Teigene, som de siste årene hadde arbeidet i NRKs utenriksavdeling, var i gang med å planlegge NRKs valgkamputspørring av partilederne forut for kommunevalgene høsten 2007.

Fram til 1998 var han gift med journalisten Herborg Bryn.

## Delvis bibliografi
* 
* 
* 
* 
* 

## Referanser
.pr

**.pr** er Puerto Ricos nasjonale toppnivådomene (ccTLD) for Internett.

## Historikk
Gauss Research Laboratory ble startet opp ved University of Puerto Rico, Rio Piedras Campus i 1986, med støtte fra National Science Foundation (NSF).  I 1989 tildelte NSF midler til dr. Oscar Moreno for hans prosjekt *Støtte for University of Puerto Rico's deltagelse i NSFNET*, og **.pr**-domenene ble tildelt Gauss Research Laboratory under dr. Oscar Morenos ledelse. Siden da har Gauss Research Laboratory tilbudt .pr domenetjeneste til nasjonale og internasjonale selskaper, organisasjoner og institusjoner.

.pr-domenets komiteer (lokal, internasjonal, akademisk) anbefalte opprettelsen av et non-profit selskap, «Gauss Research Laboratory Inc.» (GRL-INC), et selskap organisert under Puerto Ricos lover og registrert hos Puerto Ricos myndigheter. Selskapet er styringsorganisasjon for Puerto Rico's toppnivådomene og er ansvarlig for å sørge for en stabil og sikker styring og administrasjon av **.pr**-domenet.

.pr er i dag en dynamisk registreringsenhet med en infrastruktur som sørger for utmerkete tjenester til både det Puerto Ricanske og det globale internettmiljø. En del av selskapets forpliktelser er å bidra til utviklingen av relevante teknologiske standarder. I henhold til denne rollen har NIC.pr allerede implementert IPV6, Anycast og DNSSEC teknologi. NIC.pr sørget for den nødvendige stemmen for å danne den nordamerikanske region i henhold til ccNSO og ICANN avtalene og deltar for tiden i diverse arbeidsgrupper, så som Internationalized Domain Names (IDNs) og ccNSO-regionene. 

## Registrering
Registrering gjøres normalt på tredje nivå, under følgende kategoriserte subdomener på andre nivå: 

* **.pr** – for forretningsdrivende, profesjonelle, enkeltpersoner, selskaper; *Visse restriksjoner kan være gjeldende.
* **.biz.pr** – for forretningsdrivende
* **.com.pr** – for selskaper, men ikke utelukkende det
* **.edu.pr** – for utdanningsinstitusjoner med tilstedeværelse i Puerto Rico
* **.gov.pr** – for Puerto Ricos regjering
* **.info.pr** – for informative nettsteder
* **.isla.pr** – for personer med tilstedeværelse i Puerto Rico
* **.name.pr** – for enkeltpersoner
* **.net.pr** – for nettverksorienterte selskaper, men ikke utelukkende det
* **.org.pr** – for organisasjoner, men ikke utelukkende det
* **.pro.pr** – for profesjonelle
* **.est.pr** – for studenter ved universiteter,  www.est.pr
* **.prof.pr** – for professorer ved universiteter,  www.prof.pr
* **.ac.pr** – for akademikere (universiteter, utdanningssteder, studenter, lærere, etc),  www.ac.pr

Registrering på andre nivå er også tilgjengelig, men til en høyere pris.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .pr whois informasjon 
* Puerto Rico NIC
* Gauss Research Laboratory Inc.
Braskereidfoss stasjon

**Braskereidfoss stasjon** er en jernbanestasjon på Solørbanen ved Braskereidfoss i Våler i Innlandet. Stasjonen ble åpnet  da Solørbanen sto ferdig i 1910 og ligger rundt 183 meter over havet og 170,26 km fra Oslo sentralstasjon. Braskereidfoss stasjon ligger også 70 km fra Kongsvinger stasjon og 24,3 km fra Elverum stasjon.

Passasjertrafikken på Solørbanen ble lagt ned på begynnelsen av 1990-tallet, men stasjonen ble gjenåpnet i 1995 og er i dag betjent av togekspeditør for å betjene tømmertrafikken på rundt fire tog i døgnet på hverdager fra skogbrukene i Østerdalen til foredlingsbedriftene i Sverige og Sarpsborg. Den har status som tømmerterminal og har sporforbindelse til sponplatefabrikken. Adkomst til terminalen er fra fylkesvei 2114 Damvegen. 

## Referanser


## Litteratur
* 
* 

## Eksterne lenker

* Glomdalen.no – Går på skinner Artikkel om stasjonen. (Publisert 3. oktober 2006)
Rolf Seljelid

**Rolf Seljelid** (født 9. mai 1934, død 14. juni 2023) var professor emeritus i patologi ved Universitetet i Tromsø.

Han vokste opp i Levanger, ble cand. med. i Bergen i 1959, dr.med. i Stockholm i 1966 og spesialist i patologi i 1967. Etter noen år som spesiallege ved Radiumhospitalet og visiting scientist ved Rockefeller Institute i New York var han fra 1971 professor i morfologi ved Universitetet i Tromsø, en stilling han hadde til han gikk av med pensjon i 2004. 

Allerede på 1980-tallet oppdaget han at aktivisering av celler i den medfødte delen av immunsystemet førte til at kreftantistoff utraderte kreftsvulster. Et av verdens fremste kreftsykehus, Memorial Sloan Kettering Cancer Center i USA, utviklet dette videre.

Han var ut over sitt fag interessert i samfunnspørsmål og skrev blant annet jevnlig kronikker i avisen *[[Nordlys (avis)|Nordlys]]*. Han ga ut en kortfattet lærebok i patologi: *Generell patologi for helsefagene*, samt romanen *Vi kom oss aldri til Afrika*, som kom ut i 2018.

## Referanser


## Eksterne lenker
.mr

**.mr** er Mauritanias nasjonale toppnivådomene (ccTLD) for Internett.

En lokal kontakt kreves for å registrere et domenenavn under .mr.  Registreringer gjøres direkte på andre nivå, men det finnes et .gov.mr-subdomene på andre nivå hvor regjeringens nettsider finnes på tredje nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mr whois informasjon 
* Registreringsnettsted for .mr domenet
Listesaken

**«Listesaken»** var i 1977 den mest omtalte nyhetssak i Norge. Politiet gikk i august 1977 til razzia mot avisen *[[Ny Tid]]*s redaksjonslokaler i Oslo og beslagla lister med 600 navn over ansatte i de hemmelige tjenestene som SV-eren Ivar Johansen hadde samlet inn. Han benyttet kun åpne kilder som telefonkatalogen, *[[Tjenestemannsbladet]]* og *[[Politibladet]]*, og noterte bilnumrene til de ansatte.

Saken startet med at Ny Tid hadde oppslag om at Norge hadde gitt finske nazister opptrening til spionasje mot Sovjetunionen. Kilden til denne artikkelen var major Svein Blindheim. I et intervju om «Blindheimsaken» med Arbeiderbladet uttalte Ivar Johansen at han hadde navnelister på alle i de hemmelige tjenestene i Norge. 

Før politiet rakk frem til redaksjonslokalene ble listene flyttet til Jan Otto Hauges campingvogn på Solvang kolonihage i Oslo.  

Ivar Johansen ble dømt til delvis betinget fengsel i ett år, hvorav han sonte 60 dager. Journalistene Ingolf Håkon Teigene og Jan Otto Hauge, samt informasjonssekretær i Club 7, Trond Jensen, fikk betingede dommer.

## Se også
*Ikkevold-saken
*Gleditsch/Wilkes-saken

## Referanser
Fylkesvei 2908

**Fylkesvei 2908 ** går mellom Svenkerud i Gol og Blingsmoen i Nesbyen.

Traséer: Svenkerud – Nesbyen stasjon (9,4&nbsp;km), Nesbyen stasjon – Blingsmoen (4,3&nbsp;km), Nesbyen stasjon – Nesbyen (0,75&nbsp;km).

Frem til 2019 hadde veien betegnelsen fylkesvei 213 (Buskerud).

## Kommuner og knutepunkter

 

## Referanser




## Eksterne lenker
* Vegvesenets vegkart 
*